Merkezê Îrtîbatî û Çapemenîye yê HPGyî di gerîlayê ke de Şirnex de şehîd bîyî nasanmeyê înan eşkera kerdî û nê pare kerdî:
''Ma eşkerayîya xo ya 21ê nîsane de vatbi ke 14ê nîsane de artêşa tirke waranê Gire Çolya û Gundik Remoyî yê pabesteyê Koyê Cûdîyî yê Şirnexî de operasyon da destpêkerdene. Şewa 15ê nîsane warê Gundik Remoyî ame bombardûmankerdene. Operasyon de 2 embazêma şehîd bîyî. Embazê ma yê ke şehîd bîyî nameyê înan wina yê.
Nameyê Qodî: Çayan Koçgîrî
Name û Peyname: Velî Can Hûnûlû
Cayê Bîyayîşî: Stenbol
Maye-Pî: Gulîzar-Cemal
Tarîx û Cayê Şehadetî: 15ê Nîsane 2020 / Cûdî
Nameyê Qodî: Mervan Kerkûkî
Name û Peyname: Zana Xazî
Cayê Bîyayîşî: Kerkûk
Maye-Pî: Wîdad-Xazî
Tarîx û Cayê Şehadetî: 15ê Nîsane 2020 / Cûdî
Embazê ma Çayano ke eslê xo de sêwasij o Îstanbul de bîyo pîl û binê tesîrê fikrê şorişî de mendo. Hemra Çayano ke hêrişê dewleta tirke yê vera şarê kurdî nizdî ra dîyî û rîyê fikranê xo ra tim raştê zextê dişmenî yeno tewr peynî hela ke Gever de leşkerîye keno hînî zaf tehemul nêkeno û fîrar keno û tewrê sefanê gerîlayan beno. Hemra Çayanî Zagros, Şingal û Botan zî tede xeylê sahayan de mewzîyanê têkoşînî ca girewt. 2014 de semedê pawitişê şarê êzidîyan Şingal de aktîf şer kerd.  Hemra çayanê heme wezîfeyê xo bi felsefeya Rayber Apoyî bi serkewtiş ardî ca.
Hemra Mervan bajarê Kerkukî yê Başûrê Kurdîstanî de ameyo dinya û dradîsyonê xo rê giradeye ameyo pîlkerdene. Hemra Mervan semedê xelisnayîşê Kurdîstanî 2016 de  verê xo dano koyanê azadan û mîyanê têkoşînî de ca gêno. Hemra Mervano ke xo bi  felsefeya Rayberîye aver beno seba ke şirê sahaya Botanî zaf gelçvejeno. Hemra Mervan roja tewrbîyayîşî ra heta şehdetê xo keda pîle daye û heme wezîfeyê xo bi serkewtiş ardî ca.
Sere de keyeyê şehîdanê ma yê erjayeyan ma heme şarê Kurdîstanî rê seweşîye wazenê û soz danê ke do têkoşînê şehîdanê xo biresnê sewkewtişî.''
